**VI. Abigél Országos Minősítő Táncfesztivál „Téli Kupa”**

**Versenykiírás**

**Időpont: 2018. december 08. (szombat) 08:00-tól.**

**Helyszín: Újfehértó Városi Sportcsarnok (4244 Újfehértó, Vasvári Pál út 15)**

Az Abigél Többcélú Intézmény és a Pro Homo Egyesület közös szervezésében 2013 óta, hagyományteremtő céllal kerül megrendezésre az Abigél Országos Minősítő Táncfesztivál.

A verseny nagyságát jól tükrözi, hogy az idei VI. Abigél Országos Minősítő Táncfesztiválra 2018. április 21-22-én Magyarország, Ukrajna, Szlovákia, Ausztria 1800 táncosa érkezett 350 versenyszámmal, ezzel Magyarország egyik legnagyobb nemzetközi minősítő táncversenye lett! Az országban egyedülálló versenyrendszerünk lehetővé teszi, hogy együtt versenyezzenek az amatőr, és a profi táncosok.

A 2017-es évtől 4 besorolás (A, B, C, D kategória) szerint 10 tánckategóriában lehet nevezni.

A nagy érdeklődésre való tekintettel újra meghirdetjük „Téli Kupa” versenyünket.

A VI. Abigél Országos Minősítő Táncfesztivál „Téli Kupa” verseny 2018. december 08-án (szombaton) 08:00-tól kerül megrendezésre Újfehértón a Városi Sportcsarnokban.

**Felhívjuk mindenki figyelmét, hogy az egynapos versenyre való tekintettel az első 160 produkció online nevezését tudjuk fogadni, mely után lezárjuk nevezési rendszerünket!**

**A verseny célja, értékelési szempontok:**

* A versenyen résztvevők tánctudásának és a bemutatott koreográfiák technikai, művészi kivitelezésének értékelése.
* A versenyen bemutatott koreográfiák zeneválasztásának és a kiválasztott zenének megfelelő táncos megfogalmazásának, valamint a hozzá illő kosztümben és szellemben történt kivitelezésének értékelése.

**Kategóriánként a produkciókat zsűri minősíti:**

* **Kiemelt Arany minősítés:** a zsűri összesen adható pontszámának 90%-át kell elérni.
* **Arany minősítés:** a zsűri összesen adható pontszámának 80%-át kell elérni.
* **Ezüst minősítés:** a zsűri összesen adható pontszámának 70%-át kell elérni.
* **Bronz minősítés:** a zsűri összesen adható pontszámának 60%-át kell elérni.
* **Versenyzői, Koreográfusi és Egyesületi Különdíjak, Fődíjak**

**Azok a koreográfiák, amelyek kiemelt arany minősítést szereznek, a következő versenyünkön már eggyel magasabb besorolásban versenyezhetnek!**

**Értékelési szempontok:**

* koreográfia **/max.10 pont/,**
* technikai elemek precíz kivitelezése **/max.10 pont/,**
* előadásmód **/max.10 pont/.**

**A verseny helye és ideje:**

**Helye: Újfehértó Városi Sportcsarnok (4244 Újfehértó, Vasvári Pál út 15)**

**Ideje:** **2018. december 08. (szombat) 08:00-tól.**

**Belépődíj:**

**Felnőtt**: 1500 Ft/fő

**Gyerek, nyugdíjas**: 800 Ft/fő (6 éves kor alatt a belépés ingyenes)

**A versenyre nevezhetnek:**

A verseny nyílt.

Nevezhetnek egyének, egyesületek, alapítványok által működtetett tánccsoportok, művészeti iskolák, önszerveződéssel létrejött tánccsoportok, melyeknek nem szükséges jogi személlyel rendelkezniük.

**Besorolás:**

**„A” kategória:**

Ide tartoznak azok a táncosok, akik már több éve táncolnak, így magasabb tánctudással rendelkeznek, évente több hazai és külföldi versenyen is részt vesznek, valamint azokon kiemelkedő eredményeket érnek el.

**Azok a koreográfiák, amelyekben a felkészítő tanár is táncol, csak „A” kategóriában indíthatók!**

**„B” kategória:**

Ide tartoznak azok a táncosok, akik évente több versenyen is részt vesznek, és számos kiemelkedő eredményt értek el hazai versenyeken.

**„C” kategória:**

Ide tartoznak azok a táncosok, akik évente 1-2 versenyre jutnak el, és eddig nem értek el jelentősebb eredményeket.

**„D” kategória:**

Ide tartoznak azok a kezdő táncosok, akik még nem vettek részt országos táncversenyen.

**Kategória:**

* Szóló (1 fő)
* Duó/trió (2-3 fő)
* Csoport (4-12 fő)
* Formáció (13 főtől)

**Korcsoport:**

* Mini (4 – 6 év)
* Gyermek (7 – 10 év)
* Junior (11 – 14 év)
* Ifjúsági (15 – 17 év)
* Felnőtt (18 – 35 év)
* Senior (36+ év )

**Tánckategóriák:**

* Néptánc
* Társastánc
* Moderntánc
* Hip-hop
* Show - tánc
* Balett
* Mazsorett/Twirling
* Hastánc
* Akrobatikus rocky
* Nyílt

**Nevezési határidő:**

**Az első 160 produkció nevezését fogadjuk el. Megkérjük a tanárokat, koreográfusokat, hogy a nevezéseket ne hagyják az utolsó napokra, mivel nagy az érdeklődés versenyünk iránt, és a sikeres verseny megszervezésének érdekében a 160. benevezett produkció után nem tudunk több nevezést elfogadni! Nevezések fogadása legkésőbb 2018. november 25. (vasárnap) éjfélig (a nevezésekkel lehetőleg egyidejűleg, amennyiben nem lehetséges a nevezési határidő végéig kérjük a nevezett produkciók zenei anyagát elküldeni)!**

**Nevezés:**

**Nevezni versenyünk online nevezési rendszerén keresztül lehet, mely a** [**www.abigeltancfesztival.hu**](http://www.abigeltancfesztival.hu) **internetes oldalon található meg!**

**Nevezési díj:**

**Szóló, duó/trió: 2500 Ft/fő**

**Csoport (4-12 fő): 1500 Ft/fő**

**Formáció (13 főtől): 1200 Ft/fő**

(A nevezett koreográfiában résztvevők létszáma szorzandó az egy fő nevezési díjával).

**A nevezési díjak befizetésének határideje:**

**2018. november 25. (vasárnap)**

**A nevezési díj befizetésének módja:**

A nevezési díjakat a következő számlaszámra kérjük elutalni:

**Számlatulajdonos:** Abigél Többcélú Intézmény

**Számlaszám:** 68800099-11056627

**Nemzetközi számlaszám:** HU41 6880 0099 1105 6627 0000 0000

**BIC kód:** TAKBHUHBXXX

Közleményben kérjük feltüntetni a nevező iskola, egyesület, vagy versenyző nevét.

**Számlázás:**

A nevezési díjak befizetését igazoló számlát minden versenyző a verseny napján, a helyszínen fogja megkapni!

**A helyszínen, a verseny napján a nevezési díjak befizetésére, valamint a létszám módosítására már nincs lehetőség!**

**Zenei anyag**:

Elküldésének határideje: **2018. november 25. (vasárnap).**

A versenyzők zenéit előzetesen kell elküldeni az [abigeltancfesztival@gmail.com](mailto:abigeltancfesztival@gmail.com) email címre, a résztvevő egyén, iskola vagy egyesület nevével és a produkció címével ellátva. Megkérünk mindenkit, hogy biztonsági okokból a versenyzők zenéit hozzák magukkal a rendezvényre.

**Tánctér:**

Mérete 12 méter x 20 méter.

Burkolata: balett szőnyeg.

**Díjazás:**

Kupa, érem, oklevél, emléklap, minden versenyzőnek ajándék.

* Versenyzői Különdíjak - Ajándékcsomag
* Koreográfusi Különdíjak - Ajándékcsomag
* Tánciskolás/Egyesületi Különdíjak - Ajándékcsomag
* „ABIGÉL-KUPA” Versenyzői Fődíjak - Ajándékcsomag és Trófea
* „ABIGÉL-KUPA” Koreográfusi Fődíjak - Wellness hétvége és Trófea
* „ABIGÉL-KUPA” Tánciskolás/Egyesületi Fődíjak - Ajándékcsomag és Trófea

**Zsűri:**

A szervezők által felkért Magyarországon és külföldön is elismert szakemberek, táncpedagógusok, koreográfusok, táncművészek, akikről bővebb információt versenyünk honlapján, a [www.abigeltancfesztival.hu](http://www.abigeltancfesztival.hu) oldalon találhatnak.

**Forgatókönyv:**

A forgatókönyvet mindenkinek e-mailben fogjuk kiküldeni, valamint a

[www.abigeltancfesztival.hu](http://www.abigeltancfesztival.hu) honlapról is letölthető lesz.

**Média:**

**A versenyről videófelvétel és képek készülnek, amelyek a verseny után feltöltésre kerülnek a verseny honlapjára, a** [**www.abigeltancfesztival.hu**](http://www.abigeltancfesztival.hu) **oldalra.**

**Lehetőség lesz a helyszínen hivatalos médiapartnereink** **által készített képek megvásárlására, valamint a versenyen készült videófelvétel megrendelésére.**

**A legjobb produkciókból összeállított műsort a Nyíregyházi televízió későbbi időpontban sugározni fogja, valamint az interneten is megtekinthető lesz.**

**A versennyel kapcsolatos kérdéseiket a következő elérhetőségeken tehetik fel:**

**Elérhetőségek:**

**Telefon:** +36 30/985-1113 - Farkasné André Anett, versenyszervező

+36 20/519-2872 - Erdei Andrea, versenyszervező

+36 20/215-0463 - Kincs Alexa, főszervező és a rendezvény háziasszonya

**E-mail:** abigeltancfesztival@gmail.com

**Honlap:** [**www.abigeltancfesztival.hu**](http://www.abigeltancfesztival.hu)

**Facebook:** Abigél Országos Minősítő Táncfesztivál

Szeretettel várjuk szíves jelentkezésüket, továbbá sikeres felkészülést kívánunk!

**Nyíregyháza, 2018. szeptember 09.**

**Az Abigél Országos Minősítő Táncfesztivál**

**szervező csapata**